2
"ХIагъачва щарданы йыркIвхIаз, йдрыхъващыз хIылахь ужвы хIара йангIахIнапIыцIахIкI анаъа-араъа йану зылуымбгIахуа асквшгIвыра йапшхатI. Ари адуней дудздза – йду-йхвыцызтынгьи, тшауацIыхра раухьазтынгьи аташауацIыхра амгIва йыквылгIвацазтынгьи, ужвы йгIаншагIвацазтынгьи – йапшым уагIахъа, къральыгIва, къральыгIва гIаныршара щардала йалапI, дасузлакIгьи дара ргвапхараква, дара рымгIва, дара рылкIгIараква рымапI. Ауаса уапшрыквын, хIдуней чIвыца зигIвала йырчпаз асурат йагIвызапI, чIвыципхьадза датша закIыла йгьузыпсахуашым. Абарауи азигIва щарда рпны хIаргьи йатахъу, хвыцызтынгьи асурат ауи агхарквын абгата уыла йгIацIамылуата йызчпуш тхыпхакIта хIалра атахъыпI. Ауи рыцIа хIазхъвыцра, йтамаму анархара гIалхIхра ахъазла хIайкьангьашра, хIамакIра анатахъха хIыззымпшуаз шIыцра щарда гIахъхIтIытI. ХIгьагьара йчIву акъральква – йхIызбзийугьи йхIзычвгьугьи – ага швапха бзи дырхIахьазтынгьи, зджьакIы ршвапхагIвацала, зджьакIы уыршIпшгIвацауамцара хъара угьзыцушым. Уара ухъатала уыщайдзаква цIолата йлазыжьуаш, адгьыл багъьата уыквзыргылуаш къаругIалцIырта уымазаара атахъыпI. ЙыншитI уыскI злахIырхъйуш амаль хIыдзхъа йщтIата, хIара ауи йъаным йгьи йъанымызлуш апны хIаназыпшгIауа…"
"АмгIвагIарбага хIахъвква" публицистика гIвыра йгIалхпI
1-хауа ахъвы "ХIызхъысхьаз хIаквгIацапахуата", асквш 2012